Ξινόχοντρος με μελιτζάνες
Ο ξινόχοντρος είναι τραχανάς από ξινισμένο γάλα και αλεσμένο στάρι και στην Κρήτη τον μαγειρεύουν θεσπέσια με μελιτζάνες αλλά και με σαλιγκάρια και πατάτες.
3 μελιτζάνες φλάσκες, σε κομμάτια 3 εκ., 1 μέτριο ξερό κρεμμύδι, σε ψιλά καρέ, 2 μεγάλες ώριμες ντομάτες (ή 400 γρ. ντοματάκια από κονσέρβα), σε καρέ, 150 γρ. ξινόχοντρος σπιτικός ή αγοραστός, 100 ml ελαιόλαδο, 1/2 κουτ. γλυκού ζάχαρη, αλάτι, φρεσκοτριμμένο πιπέρι
Για να φτιάξουμε τον ξινόχοντρο με μελιτζάνες, κάνουμε ως εξής: Σε μια ευρύχωρη κατσαρόλα ζεσταίνουμε το λάδι σε δυνατή φωτιά και σοτάρουμε το κρεμμύδι για περίπου 2 - 3 λεπτά, μέχρι να χρυσίσει.Ρίχνουμε την ντομάτα και ανακατεύουμε για 1 λεπτό, να μαραθεί ελαφρώς, και προσθέτουμε τις μελιτζάνες.Ρίχνουμε τη ζάχαρη και αλατοπίπερο και ανακατεύουμε.Προσθέτουμε στην κατσαρόλα τόσο νερό όσο χρειάζεται για να καλυφθούν τα υλικά και σκεπάζουμε με το καπάκι.Μαγειρεύουμε σε χαμηλή φωτιά για περίπου 20 - 25 λεπτά ή μέχρι να μισομαλακώσουν οι μελιτζάνες.Προσθέτουμε τα κομμάτια του ξινόχοντρου, σπάζοντάς τα σε μικρότερα (αν είναι μεγάλα), και συνεχίζουμε το μαγείρεμα 8 - 10 λεπτά ακόμη, μέχρι να γίνει ο ξινόχοντρος και να μελώσει η σάλτσα.
Μελιτζάνες,Ντομάτα,Τραχανάς